ในนมแม่ 1 ลิตรมีวิตามินอีกี่มิลลิกรัม
1. ประมาณ 23-33 มิลลิกรัม 
2. ประมาณ 15-25 มิลลิกรัม 
3. ประมาณ 20-25 มิลลิกรัม 
4. ประมาณ 13-33 มิลลิกรัม
คำตอบที่ถูกต้องคือ 4.  
เนื่องจาก ในนมแม่ 1 ลิตร จะมีวิตามินอีอยู่ประมาณ 13-33 มิลลิกรัม เด็กในวัย 6-12 เดือน ต้องการวันละประมาณ 4 มิลลิกรัม ช่วงระหว่างอายุ 1-14 ปี ร่างกายจะมีความต้องการวิตามินอีเพิ่มขึ้นวันละ 5-8 มิลลิกรัม และตั้งแต่อายุ 15 ปีขึ้นไป เพศชายควรได้รับวิตามินอีวันละ 10 มิลลิกรัม ส่วนเพศหญิงควรได้รับวันละ 8 มิลลิกรัม และในหญิงให้นมบุตรจะต้องการวิตามินอีเพิ่มขึ้นมากถึง 13 มิลลิกรัม วิตามินอีที่ร่างกายได้รับในแต่ละวันนั้นจะมาจากการกินอาหารจำพวกไขมันอยู่แล้ว แต่มีคนบางคนอาจจะเข้าใจผิดว่า ร่างกายขาดวิตามินอี จึงได้สรรหาวิตามินอีในรูปยาเม็ดมากิน โดยไม่รู้ว่าหากร่างกายได้รับวิตามินอีมากเกินไปจะมีผลต่อร่างกายอย่างไรบ้าง 

คนที่ได้รับวิตามินอีมากเกินไปติดต่อกันเป็นเวลาหลายเดือน จะมีอาการปวดหัว คลื่นไส้ อ่อนเพลีย ซึม และสายตามัว และถ้ากินวันละ 2-4 กรัม 2000-4000 มิลลิกรัม ซึ่งเป็นจำนวนที่สูงมากเป็นเวลา 3 เดือนติดต่อกัน จะเกิดอาการมุมปากอักเสบ ริมฝีปากอักเสบ และกล้ามเนื้อไม่มีแรง แต่อาการเหล่านี้จะหายไปเองเมื่อหยุดกินยาเม็ดวิตามินอี 

หลายคนมีความเชื่อว่า วิตามินอีเป็นยาอายุวัฒนะ สามารถช่วยชะลอความแก่ได้ ป้องกันการเป็นหมัน ทำให้สมรรถภาพทางเพศดีขึ้น ป้องกันโรคหัวใจขาดเลือด และล่าสุดยังบอกว่าสามารถป้องกันโรคมะเร็งได้ ด้วยความเชื่อเหล่านี้จึงได้มีคนพยายามขวนขวายหายาวิตามินอีหรือสูตรต่างๆ ที่มีส่วนผสมของวิตามินอีมากิน แต่ในความเชื่อนั้นก็ยังไม่มีข้อพิสูจน์ว่ามีผลต่อร่างกายตามที่เชื่อกันแต่อย่างใด ในด้านที่เกี่ยวข้องกับความสวยงาม 

โดยเฉพาะกับคุณผู้หญิงทั้งหลายที่ไม่ค่อยจะยอมแก่ ด้วยความกลัวไม่สวยไม่หล่อจึงได้พยายามหาเครื่องประทินผิวบำรุงโฉมมาใช้กันอย่างแพร่หลาย และวิตามินอีก็เป็นสารอีกตัวหนึ่งที่ผู้ผลิตได้นำมาเป็นส่วนผสมของครีมโลชั่นบำรุงผิวต่างๆ ยี่ห้อ และโฆษณาสรรพคุณว่า ช่วยบำรุงผิวต่างๆ นานา ซึ่งจากการวิจัยที่ผ่านๆ มาก็ยังไม่มีหลักฐานที่ยืนยันสมมติฐานอันนี้

แต่ก็ยังไม่มีผลการวิจัยที่ออกมาคัดค้านอีกเช่นกัน ครีมโลชั่นที่ผสมวิตามินอีและเชื่อว่าช่วยบำรุงผิวนั้น อาจจะช่วยได้บ้างแต่ก็คงน้อยมาก เพราะวิตามินอีเป็นวิตามินที่ละลายในไขมัน การดูดซึมต่างๆ ที่จะเข้าสู่ร่างกายจึงเป็นไปได้น้อยมาก จะแตกต่างจากวิตามินที่ละลายในน้ำ ซึ่งจะดูดซึมเข้าสู่ร่างกายได้ง่ายกว่า ในส่วนที่บอกว่าจะทำให้ผิวพรรณดีขึ้นตามที่โฆษณากันนั้น น่าจะมีผลการศึกษาที่ชัดเจนว่า เรื่องนี้มีความเป็นจริงเป็นจังแค่ไหน พูดเกินจริงไปหรือเปล่า ก็ขอฝาก อย สำนักงานคณะกรรมการอาหารและยา ช่วยหาความจริงมาเผยแพร่ให้ประชาชนได้ทราบด้วย แต่ถ้าอยากจะมีผิวพรรณดีหรือมีร่างกายที่แข็งแรงสมบูรณ์จริงๆ
โภชนวิทยา